ועדת העבודה, הרווחה והבריאות, כנסת 18, פרוטוקול מספר 229, 2010-02-22 10:30

חיים כץ: בוקר טוב, יום שני, ח' באדר – 22 בפברואר 2010.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: בנושא: הצעת חוק לתיקון פקודת הרופאים (מס' 10) (תנאי זכאות לרשיון), התש"ע-2010, של חבר הכנסת אריה אלדד, הכנה לקריאה שנייה ושלישית.

חיים כץ: בבקשה, אדוני המציע.

אריה אלדד: החוק מוכר לחברים, עסקנו בו בהכנה לקריאה ראשונה, אחר כך שרת הקליטה, חברת הכנסת סופה לנדבר, הביעה דאגה מפני אפשרות שהחוק עלול לפגוע בעולם חדשים, והתקיימו שיחות גם עם משרד הבריאות גם עם משרד הקליטה, וההבהרות שניתנו היו כאלה שאמרו שבתקנות שהשר יפרסם יובהר שגם החוק מראש לא חייב בחינה, המלה בחינה לא הוזכרה בחוק, גם לא בחוק בניסוחים המקוריים שלו.

אריה אלדד: ידע בסיסי בעברית, משמעותו יהיה מי שעמד בבחינה של המכון הארצי לבחינות, או מי שסיים אולפן שעולה חדש שיש לו תעודה של בוגר.

חיים כץ: פעם כשהיינו צעירים, היה מוקדמות לפני בגרות.

חיים כץ: על עשר שנות לימוד עשית בבחינה מוקדמות ואחר כך הלכת לבגרות.

אריה אלדד: בתוך 30 חודש השר צריך לפרסם את התקנות שיבהירו מה זה אומר ידע בסיסי בעברית, גם בהצבעה על הצעת חוק בקריאה ראשונה לא היו מתנגדים במליאה, לכן אני מבקש שהוועדה תאשר היום את הנוסח הקיים לפנינו לקריאה שנייה ושלישית.

חיים כץ: נקריא את החוק.

זיו מגור: הצעת חוק לתיקון פקודת הרופאים (מס' 10) (תנאי זכאות לרישיון), התש"ע-2010.

זיו מגור: תיקון סעיף 4 1.

זיו מגור: בפקודת הרופאים (נוסח חדש), התשל"ז-1976 (להלן – הפקודה), בסעיף 4 - בסעיף קטן (א), אחרי פסקה (4) יבוא: "(5) הוא בעל ידע בסיסי בשפה העברית".

זיו מגור: אחרי סעיף קטן (א1) יבוא: "(א2) השר, באישור ועדת העבודה הרווחה והבריאות של הכנסת, יקבע הוראות לעניין הידע הבסיסי בשפה העברית".

זיו מגור: תחילה ותחולה - 2.

זיו מגור: תחילתו של חוק זה 30 חודשים מיום פרסומו (בסעיף זה – יום התחילה), הוא יחול על בקשה לרשיון לפי הפקודה שהוגשה מיום התחילה ואילך.

חיים כץ: יש למישהו הסתייגות?

חיים כץ: נעבור להצבעה.

חיים כץ: מי בעד?

חיים כץ: מי נגד?

חיים כץ: ה צ ב ע ה בעד – 5 נגד – אין נמנעים – אין הצעת חוק לתיקון פקודת הרופאים (מס' 10) (תנאי זכאות לרישיון), התש"ע-2010 בקריאה שנייה ושלישית נתקבלה.

חיים כץ: הצעת החוק אושרה להכנה לשנייה ושלישית והיא תעלה למליאה.

חיים כץ: אני מקווה שהמליאה תאשר אותה בקריאה שנייה ושלישית.

חיים כץ: הצעת החוק אושרה פה אחד על ידי חמישה ח"כים.

חיים כץ: תודה רבה, הישיבה נעולה.